कुछ लोगों का यह भी मानना है की अगर किसी अच्छे मनुष्य की असमय मृत्यु होती है और अगर उसकी आत्मा में क्षमताएं है तो वह कौवे के शारीर में प्रवेश कर विचरण कर सकता है| साथ ही यमराज का दूत होने की वजह से लोग जब अपने पितरो की आत्मा की शान्ति के लिए पिण्ड दान करते हैं तो कौवों के लिए भी अलग से पिण्ड रखे जाते हैं| ऐसा करने के पीछे सबसे बड़ा कारण यह माना जाता है की पिण्ड को खा कर कौवे प्रसन्न हो जायेंगे और पिण्ड दान करने वालों को जाकर उनके बच्चों के कुशलता का समाचार देंगे जिससे की उनके पितरों की आत्मा को शान्ति मिलेगी| माना जाता है की यमराज का दूत होने की वजह से इनके यमलोक में आने जाने पर कोई प्रतिबन्ध नहीं है|